《挽史允叟慈母王氏》
宋代·陈著

彼美兰仪盎粹温，谁知肃肃范闺门。
生荣梦视金花诰，死瞑培成玉树根。
中一袝严家称礼，终三年制子权恩。
我来欲送铭旌路，客病栖栖怅莫奔。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。